ΓΡΑΠΤΗ ΕΡΩΤΗΣΗ E-3453/00

υποβολή: Roberto Bigliardo (TDI) προς την Επιτροπή

(7 Νοεμβρίου 2000)

Θέμα: Σχέδιο κλεισίματος του Economat της Επιτροπής

Σύμφωνα με διάφορα φυλλάδια της Επιτροπής Προσωπικού η Επιτροπή σκοπεύει να κλείσει το Economat που απευθύνεται μόνον στουςπαλλήλους. Το Economat δεν είναι ένα κατάστημα Duty free όπως έγραψε και σχολίασε ο τύπος, αλλά πρόκειται για ένα πραγματικό χώρο αγοράς όπου οιπάλληλοι μπορούν να αγοράσουν τρόφιμα και περιφερειακές σπεσιαλιτέ στο χώρο των θεσμικών ευρωπαϊκών οργάνων.

Άρα, το Economat δεν είναι ένα κατάστημα προνομιούχων, ιδίως εάν σκεφτούμε ότι όλα ταπουργεία ή οι δημόσιες και ιδιωτικές αρχές διαθέτουν κάτι παρόμοιο. Εξάλλου, ακόμη και το Ευρωπαϊκό Κοινοβούλιο, σε μία από τις τελευταίες συνεδριάσεις του Σώματος των Κοσμητόρων, αποφάσισε να ανοίξει ένα τέτοιο κατάστημα.

Πώς δικαιολογεί η Επιτροπή την ενδεχόμενη απόφασή της να κλείσει το Economat;

Απάντηση του κ. Kinnock εξ ονόματος της Επιτροπής

(14 Δεκεμβρίου 2000)

Ένας από τους κύριους λόγους για την έναρξη λειτουργίας των economats τη δεκαετία του 1960 ήταν να παρέχεται η δυνατότητα στουςπαλλήλους και το λοιπό προσωπικό της Επιτροπής να αγοράζει συγκεκριμένα τρόφιμα και άλλα προϊόντα από τα κράτη μέλη της καταγωγής τους τα οποία, την εποχή εκείνη, γενικά δεν ήταν διαθέσιμα στην περιοχή των Βρυξελλών και του Λουξεμβούργου. Όπως επισημαίνει το Αξιότιμο Μέλος του Κοινοβουλίου, τα εν λόγω καταστήματα δεν αποτελούσαν ποτέ προνομιακά πρατήρια.

Η κατάσταση έχει εμφανώς αλλάξει με την πάροδο των ετών και τα διαθέσιμα προϊόντα στα economats μπορεί τώρα κανείς να τα βρει σε πολλέςπεραγορές όπως και σε ειδικά καταστήματα. Κατά συνέπεια δεν ισχύει πλέον ο αρχικός δικαιολογητικός σκοπός της συστάσεως των economats.

Ήδη από μερικά χρόνια, η Επιτροπή έχει ακολουθήσει την επιλογή της διοργανικής συνεργασίας με την ελπίδα ότι θα προκύψουν οικονομίες κλίμακας και θαπάρξει η δυνατότητα αποτελεσματικότερης αξιοποίησης των πόρων.

Δυστυχώς, οι διαπραγματεύσεις αυτές δεν καρποφόρησαν. Το Κοινοβούλιο αποφάσισε να χρησιμοποιήσει τηνποδομή που διαθέτει στις Βρυξέλλες που είχε αρχικά προγραμματιστεί να στεγάσει το Διοργανικό Προμηθευτικό Κέντρο για άλλους σκοπούς και να εξετάσει άλλες επιλογές, περιλαμβανομένου του ανοίγματος ενός νυκτερινού καταστήματος και ενός ηλεκτρονικού καταστήματος, ώστε να ανταποκριθεί στις ενδεχόμενες ανάγκες των καταναλωτών.

Τον φετινό Ιούλιο, η Επιτροπή έλαβε αποφάσεις με βάση την επισκόπηση της Ομάδας Καθοδήγησης (που διενεργήθηκε για να επιτευχθεί αντιστοιχία πόρων και δραστηριοτήτων προτεραιότητας) και συγκεκριμένα να εγκαταλείψει ή να μειώσει ορισμένες δραστηριότητες οι οποίες είχαν κριθεί ότι δεν συγκαταλέγονται μεταξύ των κεντρικών καθηκόντων του Οργάνου. Στις αποφάσεις αυτές περιλαμβανόταν η σχεδιαζόμενη απεμπλοκή από τη δέσμευση για λειτουργία των economats και, συνεπώς, το κλείσιμο των καταστημάτων αυτών.

Φυσικά, η Επιτροπή κατανοεί την επιθυμία του προσωπικού να διαθέτει εγκαταστάσεις για τα ψώνια του. Κατά το διάστημα πριν από το σχεδιαζόμενο κλείσιμο των economats, η Επιτροπή συνεπώς αναλύει τις δυνατότητες πουπάρχουν για προκήρυξη διαγωνισμού με σκοπό να βρεθούν ιδιωτικοί φορείς ενδιαφερόμενοι να προμηθεύουν προϊόντα που θα παραγγέλλει απευθείας το προσωπικό της Επιτροπής και άλλοι δυνητικοί καταναλωτές.